
1. Asjaolud ja menetluse käik
Ida-Virumaa Kutsehariduskeskus esitas Narva Linnavalitsusele avaliku ürituse loa taotluse. Ida-Virumaa Kutsehariduskeskus kavandab läbi viia 14.08.2021 kell 10:00 – 16:00 avaliku ürituse „Narva suvelaat 2021“. Eeldatav osavõtjate arv on kuni 1000 inimest. Ürituse raames toimub laat.

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1.    Otsus
0. Rahuldada Ida-Virumaa Kutsehariduskeskuse taotlus avaliku ürituse „Narva suvelaat 2021“ läbiviimiseks.
0. Ürituse läbiviimise kohaks on IVKHK Narva õppekoha esine tee ja muruplats Kreenholmi tänaval, Narva.
0. Avaliku ürituse korraldajaks on Ida-Virumaa Kutsehariduskeskus, Tallinna maantee 13, Sillamäe, reg.kood 70007742
0. Alkohoolsete jookide müüki toimub kell 10:00 – 16:00.
0.5. Avalik üritus toimub 14.08.2021 kell 10:00 – 16:00.
0.6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri” ning Vabariigi Valitsuse 19.08.2020 korraldusega nr 282 „COVID-19 haiguse leviku tõkestamiseks vajalikud liikumisvabaduse ning avalike koosolekute pidamise ja avalike ürituste korraldamise piirangud“ kehtestatud nõudeid.
1.   Rakendussätted
0. Korraldus jõustub seaduses sätestatud korras.
0.2. Linnamajandusametil teha korraldus asjaosalistele teatavaks. 
0.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

